गरीबों को 72 हजार रुपये सालाना आय देने वाली राहुल गांधी की योजना पर क्या है अर्थशास्त्रियों की राय  
राहुल गांधी का मास्टर स्ट्रोक
गरीबों को सालाना आय की गारंटी
अर्थशास्त्रियों ने उठाए सवाल
नेशनल इंस्टीट्यूट ऑफ पब्लिक फाइनेंस एंड पॉलिसी के प्रोफेसर एन. आर. भानुमूर्ति ने कहा कि यह ऐसी योजना हो सकती है, जिसमें कुछ काम नहीं करने वाली कल्याणकारी योजनाओं को शामिल किया जाता है. उन्होंने कहा कि ऐसी योजना काम कर सकती है.  योजना की आलोचना करते हुए अर्थशास्त्री सुरजीत भल्ला ने ट्वीट के जरिए कहा, "क्या आरजी (राहुल गांधी) की न्यूतनम आय गारंटी (योजना) गेम चेंजर है या तुलना से परे निर्थक है? यह आइडिया मौलिक रूप से त्रुटिपूर्ण है और इसलिए तुलना से परे है." योजना के बचाव में पूर्व वित्तमंत्री और कांग्रेस नेता पी. चिदंबरम ने एक ट्वीट में कहा, "हमने अर्थशास्त्रियों से संपर्क किया और यह मुमकिन है और हम वित्तीय अनुशासन का पालन करेंगे."
गौरतलब है कि कांग्रेस अध्यक्ष राहुल गांधी ने इस योजना का ऐलान लोकसभा चुनाव के समय किया है. माना जा रहा है कि मोदी सरकार की ओर से किसानों को हर साल 6 हजार रुपये देने की योजना की काट में कांग्रेस ने इसका ऐलान किया है. लेकिन इसको लागू करने के पीछे क्या प्लान होगा इसका कोई भी पुख्ता तरीका नहीं बताया गया है. अर्थशास्त्री इसे मुद्दे पर सवाल कर रहे हैं.